李興 (成化進士)

李興（），字伯起，河南承宣布政使司河南府嵩縣人，明朝政治人物，同進士出身。

生平
早年出身國子生，河南鄉試第二十二名舉人。成化十一年（1475年）乙未科進士。授山東冠縣知縣，因丁憂去職。服闕，改鄒縣知縣。在任十載，二十年三月擢授試監察御史《明宪宗纯皇帝实录卷之二百五十》：成化二十年三月，擢行人汪舜民、葛萱、李善、知縣李興、鈕清、陳讓、余璣、黃玹、周宗、桂鎬、吳珍、李尚達、金章為各道試監察御史，萱、善、尚達、章皆南京，升知縣施裕、蒲鋼為太僕寺寺丞。，二十一年四月實授浙江道御史《明宪宗纯皇帝实录卷之二百六十四》：成化二十一年夏四月癸丑，實授試監察御史余璣、汪舜民、周宗、桂鎬、吳珍、李興為監察御史，璣福建道；舜民河南道；宗陝西道；鎬四川道；珍貴州道；興浙江道。，忠直敢言。丁憂服闋，弘治二年（1489年）十月復除福建道《大明孝宗敬皇帝實錄·卷之三十一》：弘治二年十月戊子 浙江道監察御史李興丁憂服闋複除福建道。。巡按陝西期間，懲治豪強，因此遭巡撫韓文彈劾酷刑致死人命，弘治五年（1492年）四月被錦衣衛逮捕下獄，十月杖百，貶戍賓州，遇赦釋還漢籍電子文獻資料庫-明人傳記資料索引 ,2379：李興，字伯起，嵩縣人。成化十一年進士，授冠縣令，歷監察御史，忠鯁敢言，坐事謫戍賓州，會赦歸。有西巡奏議、嵩南野錄。。

著作
所著有《西廵奏議》《嵩南野錄》若干卷《國朝獻徵錄·卷六十五》：朱睦㮮，《李興傳》：李興，字伯起，嵩縣人也。成化十一年進士，授冠縣知縣，以憂去，百姓遮道泣留。起復改鄒，十尋，擢監察御史。忠鯁敢言，每上疏，訣別妻子，不復留意家事。及按陝西，大振風紀，所至姦盜屏息。是時，參將郭鏞怙勢違法，諸司皆畏之，間有劾者，奏鏞即令人刼於道，並其奏章奪之。興乃密疏罪狀，請按誅之，上俞其奏，興捕之，戮於市，百姓稱快。又儀賓樊某者，嘗毆父，父愬之官，莫敢有理者。興廉知以計縛至階下，校死。其它鋤強戡暴皆類此。布政韓某，素與興不合，及轉都御史，即撫關中，因郭、樊二氏子愬，遂奏興，逮至京師，坐以重辟。吏部尚書王恕乃上疏論捄，其畧曰：「邇者，御史興巡按陝西，克盡憲職，所至秋毫無犯。其有益於地方多矣。今之所傷雖有數人，葢欲懲治奸頑，初非有意挾私，法當擬徒，今若處之以死，臣恐天下後世，以?陛下用刑任情弗以法，豈不有累至仁至明之德耶？且天下貪官污吏、強軍豪民所忌憚者，惟御史爾。今若此，是使御史垂首喪氣，而貪污豪強，無所忌憚，欲小民獲安，四方晏然，難矣。」疏入，上薄其罪，謫戍嶺表，而興名益震。會赦歸。所著有《西廵奏議》《嵩南野錄》若干卷。子尚，當父興被誣論死，三上章乞代。及興謫戍賓州，遂從行。弘治十一年，尚由賓州學生中鄉試。論曰：李公好言事，所上疏多除姦啟敝，進用正人，一時中外肅然。其按陝時，所至山嶽動搖，至今吏民猶畏威懷德，可謂不愧厥職矣。視世之喜循默，惡鯁直者，何可同日語哉！。

家族
曾祖父李二翁。祖父李和。父亲李春《天一阁藏明代科举录选刊·登科录》（《成化十一年进士登科录》）。

参考

Category:明朝冠縣知縣
Category:明朝浙江道監察御史
Category:明朝福建道監察御史
Category:明朝鄒縣知縣
Category:嵩县人
X